একইদিন বিএনপির কেন্দ্রীয় ভাইস চেয়ারম্যান ইকবাল হাসান মাহমুদ টুকু বলেন, মুক্তিযুদ্ধে সরাসরি জিয়াউর রহমান অংশগ্রহণ করে বাংলাদেশকে স্বাধীন করার জন্য কাজ করে গিয়েছিলেন। দেশের গণতন্ত্র পুনরুদ্ধারে শহীদ প্রেসিডেন্ট জিয়াউর রহমানের অবদান অবিস্মরণীয়। অবশ্য নির্বাচন অবাধ ও সুষ্ঠু হবে কিনা তা নিয়ে সংশয় প্রকাশ করে এই বিএনপি নেতা বলেন, নির্বাচন প্রচারণায় ধানের শীষের প্রার্থীকে ঠিতমতো কাজ করতে দেয়া হচ্ছে না। পথে পথে গণসংযোগে প্রশাসন বাধা দিচ্ছে। অথচ অন্য সরকারদলীয় প্রার্থীরা বড় বড় সমাবেশ করে প্রচার চালাচ্ছে। নির্বাচনকে সামনে রেখে যাদেরকে পোলিং এজেন্ট করার জন্য তালিকা করা হচ্ছে তাদের বাড়িতে বাড়িতে গিয়ে ভয় দেখিয়ে আসা হচ্ছে যেন তারা কেন্দ্রে না যান। তাদের কোন ভোট দিতে হবে না। এভাবে চলতে থাকলে কীভাবে সুষ্ঠু নির্বাচন হবে সেই প্রশ্নও রাখেন তিনি।